Boris Kabur - Vikipeedia, vaba entsüklopeedia

# Boris Kabur

### Allikas: Vikipeedia

Boris Kabur (aastani 1936 Bargunov; 15. september 1917 Tallinn – 28. jaanuar 2002 Tartu) oli eesti kirjanik, tõlkija ja konstruktor-leiutaja.

## [redigeeri] Biograafia

Aastatel 1925–1931 õppis ta Tallinna 5. Algkoolis. Aastal 1936 lõpetas Tallinna poeglaste kommertsgümnaasiumi. 1942 Tartu Ülikooli matemaatika-loodusteaduskonna magister.

Aastail 1942–1945 oli ta Tartu Ülikooli radioloogiakateedri assistent. 1946–1947 töötas Üleliidulises Okeanograafia ja Merekalamajanduse Teadusliku Uurimise Instituudis Moskvas.

Aastad 1947–1954 veetis Siberi vangipõlves, kus koos teiste pagendatud teadlastega töötas Üleliidulises Metsatööstuse Ministeeriumi erikonstrueerimisbüroos välja bensiinimootori peal töötava käsisae. Kabur nimetas mootorsaage algul nimega "Taiga", hiljem hakati seda nimetama "Družbaks".

Aastal 1954 naasis ta Eestisse, kus hakkas vabakutseliseks kirjanikuks. Aastast 1966 kuulus ta Kirjanike Liitu.

Kabur valiti ka Idamaade kirjanduse teeneka tõlkijana Eesti Akadeemilise Orientaalseltsi auliikmeks.

## [redigeeri] Looming

Kabur on kirjutanud vähe teoseid, kuid need vähesed on saanud kuulsaks. Samuti on ta tegelenud tõlketööga. Ta on tõlkinud muu hulgas Walt Whitmani, Valentin Rasputin ja Nikolai Roerich teoseid. Ta on eesti keelde tõlkinud ka mitmeid eeposeid, näiteks sumerite eepose "Gilgameš".

### [redigeeri] Näidendid

- 1964 "Rops"
- 1965 "Rops aitab kõiki"
- 1968 "Antivalgus"
- "Koopainimesed"

### [redigeeri] Muid teoseid

- 1966 "Kosmose rannavetes" (noorsoojutustus)

## [redigeeri] Isiklikku

Kaburi abikaasa oli Astrid Reinla.

Välja otsitud andmebaasist "http://et.wikipedia.org../../../b/o/r/Boris_Kabur_afb2.html"

Kategooriad: Eesti kirjanikud | Eesti tõlkijad | Eesti leiutajad | Sündinud 1917 | Surnud 2002

##### Views

- Artikkel
- Arutelu
- Viimane redaktsioon

##### Otsi